LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL KANDIDATŲ Į AKCINĖS BENDROVĖS VIDAUS VANDENS KELIŲ DIREKCIJOS VALDYBOS NEPRIKLAUSOMĄ NARĮ ATRANKOS KOMISIJOS SUDARYMO

2024 m. spalio 17 d. Nr. 3-363

Vilnius

Vadovaudamasis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Atrankos aprašas), 12, 13, 14, 15 ir 17 punktais ir atsižvelgdamas į Lietuvos Respublikos ekonomikos ir inovacijų ministerijos 2024 m. rugsėjo 9 d. raštą Nr. (37.2 Mr)3-3001 „Dėl atstovų delegavimo į valdybos nepriklausomo nario atrankos komisiją“, Lietuvos Respublikos Vyriausybės kanceliarijos 2024 m. rugsėjo 9 d. raštą Nr. S-2626 „Dėl atstovų delegavimo į Vidaus vandens kelių direkcijos nepriklausomo valdybos nario atrankos komisiją“, viešosios įstaigos Valdymo koordinavimo centro 2024 m. rugsėjo 10 d. raštą Nr. S-188 „Dėl atstovų delegavimo į valdybos nepriklausomo nario atrankos komisiją“, Lietuvos Respublikos finansų ministerijos 2024 m. rugsėjo 11 d. raštą Nr. 6K-24/4964 „Dėl atstovų delegavimo į nepriklausomo valdybos nario atrankos komisiją“:

1. S u d a r a u Kandidatų į akcinės bendrovės Vidaus vandens kelių direkcijos valdybos nepriklausomą narį atrankos komisiją (toliau – Atrankos komisija):

Jurgita Bagdonienė, viešosios įstaigos Valdymo koordinavimo centro Analizės skyriaus vadovė, jai negalint dalyvauti – Aušra Gudinavičienė, viešosios įstaigos Valdymo koordinavimo centro projektų vadovė;

Dalius Krinickas – Ministro Pirmininko patarėjas, jam negalint dalyvauti – Alminas Mačiulis, Vyriausybės kanclerio pavaduotojas;

Darius Sadeckas – finansų viceministras, jam negalint dalyvauti – Aušra Vičkačkienė, Finansų ministerijos Valstybės turto valdymo departamento direktorė;

Mindaugas Tarnauskas – susisiekimo viceministras, jam negalint dalyvauti – Julius Skačkauskas, susisiekimo viceministras;

Ieva Valeškaitė – ekonomikos ir inovacijų viceministrė, jai negalint dalyvauti – Vaidotas Rudokas, Ekonomikos ir inovacijų ministerijos Įmonių politikos departamento direktorius.

2. S k i r i u Atrankos komisijos sekretore Janiną Laskauskienę, Susisiekimo ministerijos Valstybės turto ir įmonių valdymo skyriaus patarėją, jai negalint dalyvauti – Rasą Sirutavičienę, Susisiekimo ministerijos Valstybės turto ir įmonių valdymo skyriaus patarėją.

3. P a v e d u Atrankos komisijos sekretoriui Atrankos aprašo nustatyta tvarka organizuoti Atrankos komisijos darbą, aprūpinti Atrankos komisijos narius darbo priemonėmis, tvarkyti Atrankos komisijos dokumentus ir vykdyti teisėtus Atrankos komisijos pirmininko pavedimus.

4. N u s t a t a u, kad:

4.1. šiuo įsakymu sudaryta Atrankos komisija atlieka Atrankos apraše nustatytas kandidatų į akcinės bendrovės Vidaus vandens kelių direkcijos valdybos nepriklausomus narius atrankos procedūras;

4.2. vykdant atranką gali būti kviečiami Atrankos aprašo 17 punkte numatyti ekspertai.

Susisiekimo ministras	Marius Skuodis